Gimnazija „Matija Mesić“

Slavonski Brod

Broj RKP:17763 Razina: 31 Razdjel: 000

Matični broj šk.: 03776433 Šifra djelatnosti: 8531 OIB škole: 45966285848

KLASA: 003-06/21-01-12

URBROJ: 2178/01-11-03-21-02

Slavonski Brod, 29.12.2021.g.

**OBRAZLOŽENJE IZMJENA I DOPUNA FINANCIJSKOG PLANA ZA 2021.GODINU**

Financijski plan akt je Gimnazije „Matija Mesić“ kojim su utvrđeni njegovi prihodi i primici te rashodi i izdaci u skladu s proračunskim klasifikacijama. Financijski se plan donosi i izvršavat će se u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti. Sukladno Zakonu o proračunu („Narodne novine“, broj 87/08, 136/12 i 15/15) omogućene su izmjene i dopune financijskog plana proračunskog korisnika.

OBRAZLOŽENJE IZMJENA I DOPUNA OPĆEG DIJELA FINANCIJSKOG PLANA ZA 2021. GODINU

1.UVOD

Financijski plan Gimnazije „Matija Mesić“ za razdoblje 2021.-2023. godine izrađen je prema metodologiji propisanoj Zakonom o proračunu („Narodne novine“, broj 87/08, 136/12 i 15/15) i podzakonskim aktima kojima se regulira provedba zakonskih rješenja, i to Pravilnikom o proračunskim klasifikacijama („Narodne novine“, broj 26/10, 120/13 i 01/20), Pravilnikom o proračunskom računovodstvu i Računskom planu („Narodne novine“, broj 124/14, 115/15 i 87/16, 3/18, 126/19 i 108/20) i Zakonom o fiskalnoj odgovornosti („Narodne novine“, 111/18).

Sukladno Zakonu o proračunu, a na temelju Smjernica ekonomske i fiskalne politike za trogodišnje razdoblje, Ministarstvo financija sastavilo je Upute za izradu proračuna jedinica lokalne i područne (regionalne) samouprave za razdoblje 2022.-2024. Na temelju dostavljenih uputa, Brodsko-posavska županija izradila je *Upute za izradu proračuna upravnih tijela i proračunskih korisnika proračuna Brodsko-posavske županije za razdoblje 2022.-2024.* (KLASA: 023-01/21-01/472, URBOJ: 2178/1-07-21-1) te ih dostavila na postupanje prilikom izrade izmjena i dopuna financijskog plana.

Odredbama članka 39. Zakona o proračunu („Narodne novine“, broj 87/08, 136/12 i 15/15), predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do konca tekuće godine, i to u roku koji omogućuje primjenu proračuna s 1. siječnja godine za koju se donosi proračun.

Istim zakonom propisano je da, ako se tijekom proračunske godine povećaju, odnosno smanje prihodi i rashodi, proračun se mora uravnotežiti. Budući da su od donošenja Financijskog plana Gimnazije „Matija Mesić“ za 2021. godinu nastale promjene koje nisu bile poznate u vrijeme njegova donošenja, a koje se odražavaju na prihodovnu i rashodovnu stranu, bilo je potrebno izvršiti rebalans financijskog plana sukladno prethodno navedenim Uputama.

Izmjene i dopune financijskog plana Gimnazije „Matija Mesić“ čine prihodi i primici razvrstani po vrstama te rashodi i izdaci raspoređeni u programe koji se sastoje od aktivnosti i projekata, a iskazani su prema proračunskim klasifikacijama. Izmjenama i dopunama Financijskog plana za 2021. godinu predlaže se povećanje financijskog plana za 1.407.670,00 kn te se povećanje odnosi samo za 2021.g., a ne i na projekcije za 2022. i 2023.g.

Opći dio izmjena i dopuna financijskog plana sastoji se od Računa prihoda i rashoda i Računa financiranja te Računa prihoda i rashoda prema ekonomskoj klasifikaciji na razini odjeljka.

2. RAČUN PRIHODA I RASHODA

Financijski plan Gimnazije „Matija Mesić“ za 2021. godinu planiran je u iznosu od 13.363.284,00 kn, dok je Izmjenama i dopunama isti povećan za 1.407.670,00 kn te sada iznosi 13.731.454,00 kn.

Strukturu Izmjena i dopuna financijskog plana za 2021.g. čine:

* Prihodi poslovanja: 13.458.384,00 kn
* Prihodi od prodaje nefinancijske imovine: 0,00 kn
* Rashodi poslovanja: 13.494.654,00 kn
* Rashodi za nabavu nefinancijske imovine: 236.800,00 kn.
* Višak iz prethodne godine: 273.070,00 kn.

2.1. Prihodi

Izmjenama i dopunama financijskog plana za 2021.g. ukupni prihodi za 2021.g. planirani su u iznosu 13.458.384,00 kn te su za 14,07% veći u odnosu na prvobitni plan. Struktura prihoda prema ekonomskoj klasifikaciji na razini skupine daje se u tabličnom prikazu:

|  |  |  |  |  |
| --- | --- | --- | --- | --- |
| **Vrsta prihoda** | Plan za 2021. | *Promjena (Iznos)* | *Promjena (%)* | IZMJENE I DOPUNE PLANA ZA 2021. |
| **UKUPNI PRIHODI** | **11.798.784,00** | ***1.659.600,00*** | ***14,07*** | **13.458.384,00** |
| **1.PRIHODI POSLOVANJA** | **11.798.784,00** | ***1.659.600,00*** | ***14,07*** | **13.458.384,00** |
| a) Pomoći iz inozemstva i od subjekata unutar općeg proračuna | 10.615.000,00 | *1.648.100,00* | *15,53* | 12.263.100,00 |
| b) Prihodi od upravnih i administrativnih pristojbi, pristojbi po posebnim propisima i naknada | 18.500 | *10.000,00* | *54,05* | 28.500,00 |
| c) Prihodi od prodaje proizvoda i robe te pruženih usluga i prihodi od donacija | 103.000,00 | *15.200,00* | *14,76* | 118.200,00 |
| d) Prihodi iz nadležnog proračuna i od HZZO-a na temelju ugovornih obveza | 1.062.284,00 | *-13.700,00* | *-1,29* | 1.048.584,00 |
| **2.PRIHODI OD PRODAJE NEFINANCIJSKE IMOVINE** | **0,00** | ***0,00*** | ***0,00*** | **0,00** |

2.1.1. Prihodi poslovanja

Prihodi poslovanja za 2021.g. uvećani su za 1.659.600,00 kn u odnosu na prvobitni plan te sada iznose 13.458.384,00 kn.

*Prihodi iz inozemstva i od subjekata unutar općeg proračuna* planiraju se u iznosu od 12.263.100,00 kn te su povećani za 15,53%. Razlog povećanja je preciznije planiranje potrebnih sredstava na temelju utrošenih sredstava za prvih 10. mjeseci 2021.godine. Najvećim dijelom odnose se na pomoći proračunskim korisnicima iz proračuna koji im nije nadležan, a riječ je sredstvima planiranim za financiranje rashoda za zaposlene koji se isplaćuju iz državnog proračuna. Dodatno isplanirani prihodi odnose se i na prihode iz državnog proračuna kojima Ministarstvo znanosti i obrazovanja financira novonastale rashode temeljem sudskih presuda.

*Prihodi od upravnih i administrativnih pristojbi, pristojbi po posebnim propisima i naknada* planiraju se u iznosu od 28.500,00 kn, a riječ je o uvećanju od 54,05%. Razlog povećanja prihoda je novo planiranje primitka sredstava za sufinanciranje cijene troškova učenika za održavanje izvanučioničke nastave (odlazak u kazalište pod vodstvom prof .glazbene umjetnosti) a kojim će se financirati isplata dnevnica, usluge prijevoza te naknada učenicima za ulaznice. Riječ je o ukupnom trošku od 10.000,00 kn.

*Prihodi od prodaje proizvoda i robe te pruženih usluga i prihodi od donacija* planiraju se u iznosu od 118.200,00 kn te su veći za 14,76% u odnosu na prvobitni plan. Stjecanje i naplata prihoda od prodaje proizvoda i robe te pruženih usluga uređena je Pravilnikom o stjecanju i korištenju vlastitih prihoda ostvarenih obavljanjem poslova na tržištu Gimnazije „Matija Mesić“, a riječ je o prihodima od najma školskog prostora. Prihodi od donacija obuhvaćaju donacije od fizičkih i pravnih osoba izvan općeg proračuna i čine manji dio u skupini koja je predmetom opisa, te ih je iznimno teško planirati.

*Prihodi iz nadležnog proračuna i od HZZO-a na temelju ugovornih obveza* planirani su u iznosu od 1.048.584,00 kn, a odnose se na prihode iz županijskog proračuna temeljem decentraliziranih funkcija te ugovora o financiranju namirnica za učenike temeljem projekta Školska shema. Do smanjenja je došlo zbog činjenice da novi ugovor za projekt Školsku shemu nije potpisan pa se takav iznos ne planira za razdoblje rujan-prosinac 2021.g.

2.1.2. Prihodi od prodaje nefinancijske imovine

Prihodi od prodaje nefinancijske imovine nisu planirani financijskim planom za 2021.g. kao ni Izmjenama i dopunama Plana.

2.2. Rashodi

Izmjenama i dopunama financijskog plana za 2021.g. ukupni rashodi za 2021.g. planirani su u iznosu 13.731.454,00 kn te su za 11,42% veći u odnosu na prvobitni plan. Struktura rashoda prema ekonomskoj klasifikaciji na razini skupine daje se u tabličnom prikazu:

|  |  |  |  |  |
| --- | --- | --- | --- | --- |
| **Vrsta rashoda** | Plan za 2021. | *Promjena (Iznos)* | *Promjena (%)* | IZMJENE I DOPUNE PLANA ZA 2021. |
| **UKUPNI RASHODI (1+2)** | **12.323.784,00** | *1.407.670,00* | *11,42* | **13.731.454,00** |
| **1.RASHODI POSLOVANJA** | **11.892.484,00** | *1.602.170,00* | *13,47* | **13.494.654,00** |
| a) rashodi za zaposlene | 10.636.100,00 | *1.479.600,00* | *13,91* | 12.115.700,00 |
| B) materijalni rashodi | 1.255.284,00 | *76.970,00* | *6,13* | 1.332.254,00 |
| c) financijski rashodi | 1.100,00 | *45.600,00* | *4145,45* | 46.700,00 |
| **2.RASHODI ZA NABAVU NEFINANCIJSKE IMOVINE** | **431.300,00** | *-194.500,00* | *-45,10* | **236.800,00** |
| a) Rashodi za nabavu proizvedene dugotrajne imovine | 411.300,00 | *-194.500,00* | *-47,29* | 216.800,00 |
| b) Rashodi za dodatna ulaganja na nefinancijskoj imovini | 20.000,00 | *0,00* | *0,00* | 20.000,00 |

2.2.1. Rashodi poslovanja

Rashodi poslovanja za 2021.g. uvećani su za 1.407.670,00 kn u odnosu na prvobitni plan te sada iznose 13.731.454,00 kn.

*Rashodi za zaposlene* planirani su u ukupnom iznosu od 12.115.700,00 te su povećani za 13,91%. U ovoj skupini rashoda planirane su bruto plaće zaposlenika, ostali rashodi za zaposlene te doprinosi na plaću. Do uvećanja prvobitnog plana došlo je zbog preciznijeg planiranja plaća koje se isplaćuju iz državnog proračuna te određenog povećanja plaća za redovan rad zaposlenika, a za bazu su korišteni izračuni plaća za prvih 10 mj. 2021.g. Također, izmjenama i dopunama financijskog plana uključene su i isplate plaća po sudskim presudama koje su bile pravomoćne tijekom 2021.g. kao i one čija se presuda očekuje do kraja godine.

*Materijalni rashodi* planirani su u ukupnom od iznosu od 1.332.254,00 kn te su također povećani za 6,13% u odnosu na prvobitni plan, a obuhvaćaju rashode za potrebe redovnog poslovanja koji se najvećim dijelom financiraju iz županijskog proračuna. Najznačajniji razlog povećanja materijalnih rashoda uzrokovan je povećanim rashodima nastalim uslijed pravomoćnih sudskih presuda kojima se potraživala razlika plaće zaposlenika za prethodna razdoblja.

Najznačajnije povećanje vidljivo je kod financijskih rashoda i to od 4.145,45%, a uzrokovano je povećanim rashodima za zatezne kamate zbog pravomoćnih sudskih presuda za razlike plaća zaposlenika koji nisu bili poznati u trenutku izrade prvobitnog plana.

2.2.2. Rashodi za nabavu nefinancijske imovine

Rashodi za nabavu nefinancijske imovine planirani su u iznosu 236.800,00 kn i smanjeni su za 45,10% u odnosu na prvobitni plan.

*Rashodi za nabavu proizvedene dugotrajne imovine* planirani su u iznosu od 216.800,00 kn, a odnose na opremanje školskog prostora za obavljanje redovne djelatnosti proračunskog korisnika (srednjoškolskog obrazovanja) te za pružanje usluga koje imaju obilježje gospodarske djelatnosti (zakupa). Navedeni rashodi planiraju se najvećim dijelom realizirati iz izvora Vlastiti prihodi, a smanjeni su obzirom da uslijed pandemije nije bilo potrebe za inicijalno planiranim ulaganjima.

*Rashodi za dodatna ulaganja na nefinancijskoj imovini* planirani su u istog opsegu, a riječ je o dodanim ulaganjima na računalnoj opremi te se planiraju financirati iz izvora Vlastiti prihodi.

2.3. Preneseni rezultat

Višak/manjak iz prethodne(ih) godine(a) koji će se pokriti/rasporediti iznosi 273.070,00 kn, a riječ je o višku iz prethodne godine. Procijenjeni višak prihoda smanjen je u odnosu na inicijalni plan te se planira rasporediti u potpunosti u 2021.g.

3. RAČUN FINANCIRANJA

U Računu financiranja nisu planirani primici od financijske imovine i zaduživanja te izdaci za financijsku imovinu i za otplatu kredita i zajmova.

OBRAZLOŽENJE IZMJENA I DOPUNA POSEBNOG DIJELA FINANCIJSKOG PLANA ZA 2021. GODINU

Izmjene i dopune posebnog dijela financijskog plana Gimnazije „Matija Mesić“, Slavonski Brod, sastoje se od:

* Izmjena i dopuna plana prihoda i primitaka iskazanih po vrstama te
* Izmjena i dopuna plana rashoda i izdataka iskazanih po proračunskim klasifikacijama.

1. Izmjene i dopune prihoda i primitaka za 2021.g.

Obzirom da tablica *Izmjene i dopune prihoda i primitaka Gimnazije „Matija Mesić“* sadrži prihode i primitke razvrstane po vrstama, analiza istih dana je u obrazloženju izmjena i dopuna općeg dijela financijskog plana.

1. Izmjene i dopune plana rashoda i izdataka za 2021.g.

Plan rashoda i izdataka sadrži rashode i izdatke iskazane po proračunskim klasifikacijama: organizacijskoj, ekonomskoj, programskoj i izvorima financiranja.

Sukladno organizacijskog klasifikaciji, Gimnazija Matija Mesić kao proračunski korisnik jedinice lokalne samouprave sastavni je dio dvije glave:

* Glava 00602 SREDNJE ŠKOLE i
* Glava 00604 OSTALE JAVNE POTREBE U OBRAZOVANJU, ŠPORTU I KULTURI.

**Glava 00602 SREDNJE ŠKOLE** sastoji se od glavnog programa *A05 OBRAZOVANJE, ŠPORT I KULTURA* u sklopu kojeg obavlja program *6000 Odgoj i obrazovanje*koji je sastoji od sljedećih aktivnosti:

* Aktivnost A600004 Srednje školstvo
* Aktivnost A600007 Financiranje iznad minimalnog standarda.

Analizirajući odstupanja od prvobitnog plana za 2021.g. unutar Aktivnosti A600004 - Srednje školstvo možemo istaknuti njih nekoliko:

* povećanje naknade troškova zaposlenima zbog promjene prebivališta pojedinih stalnih zaposlenika kao i onih koji su zaposleni na određeno razdoblje u 2021.g. i to za 20.000,00 kn;
* smanjenje rashoda za usluge, točnije rashoda za utrošak vode kao i troškova odvoza smeća te ostalih usluga racionalnim postupanjem u svakodnevnom radu
* smanjenje ostalih nespomenutih rashoda poslovanja uključivanjem rashoda prema njihovoj namjeni i ekonomskoj klasifikaciji te racionalizacijom u trošenju zbog pokrića ostalih pozicija čije su stavke plana uvećane.

Aktivnost A60007 - Financiranje iznad minimalnog standarda obuhvaća rashode koji se planiraju ostvariti iz svih ostalih izvora financiranja izuzev županijskog proračuna.

Najznačajnija izmjena je u izvoru Pomoći zbog uključivanja značajnijeg iznosa za rashode za zaposlene koji inicijalno nije bio precizno isplaniran te rashoda nastalih uslijed pravomoćnih sudskih presuda za razlike plaća iz prijašnjih godina. Istaknuta odstupanja:

* povećanje rashoda za zaposlene za 1.478.000,00 kn temeljem stvarno evidentiranih rashoda za 2021.g., a koje uključuje i rashode temeljem sudskih presuda;
* povećanje materijalnih rashoda za 92.870,00 kn uslijed povećanih troškova pristojbi, zateznih kamata te troškova sudskih postupaka;
* smanjenje rashoda za nabavu nefinancijske imovine za 194.500,00 kn zbog smanjene potrebe za ulaganjem u opremu uslijed pandemije.

**Glava 00604 OSTALE JAVNE POTREBE U OBRAZOVANJU, ŠPORTU I KULTURI** sastoji se od istog glavnog programa - *A05 OBRAZOVANJE, ŠPORT I KULTURA* u sklopu kojeg se obavlja program *6000 Odgoj i obrazovanje*koji je sastoji od sljedećih aktivnosti:

* Aktivnost A600014 Projekt „Školska shema“
* Aktivnost A600015 Projekt „Eureka“.

Aktivnost A600014 Projekt „Školska shema“ planiran je u manjem opsegu zbog završetka ugovora u 2021.g. s krajem školske 2020/2021. g.

Aktivnost A600015 Projekt „Eureka“ je završen.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mr. sc. Andrijana Nemet-Kosijer